open-index/open-wikipedia-markdown huggingface dataset:
Oléron

**Île d’Oléron** eli **Oléron** on saari Charente-Maritimen rannikolla Ranskassa. Sen on Ranskan Atlantin puoleisen rannikon suurin saari ja Ranskan kaikista saarista toiseksi suurin Korsikan jälkeen. Sen pinta-ala on 190 km².

Vuodesta 1966 saarelle pääsee siltaa pitkin, ja siitä on tullut vilkas lomakeskus.

Saaren edustalla haaksirikkoutui vuonna 1924 suomalainen laiva Port Caledonia.

Rannikolla on lisäksi kolme muuta saarta:
*île de Ré
*île d'Aix
*île Madame

## Lähteet

## Aiheesta muualla
Anton Ponkrašov

**Anton Aleksandrovitš Ponkrašov** (, s. 23. huhtikuuta 1986 Leningrad, Venäjän SFNT, Neuvostoliitto) on venäläinen koripalloilija ja olympiamitalisti.

Ponkrašov on pelannut koko uransa venäläisissä seurajoukkueissa lukuun ottamatta  -kesää 2010. Hän voitti vuosina 2007 ja 2012 Venäjän mestaruuden sekä vuosina 2007, 2008 ja 2010 Venäjän cupin. Vuonna 2012 Ponkrašov voitti VTB United-liigan mestaruuden.

Venäjän maajoukkueessa Ponkrašov saavutti maan ensimmäisen olympiamitalin, pronssin, miesten koripallossa Lontoossa 2012. Venäjän maajoukkueessa Ponkrašov on lisäksi voittanut Euroopan mestaruuden vuonna 2007 ja EM-pronssia vuonna 2011. Vuoden 2010 MM-kilpailuissa Ponkrašovin edustama Venäjä oli seitsemäs sekä EM-kilpailuissa seitsemäs vuonna 2007 ja kahdeksas vuonna 2005.

## Lähteet

* Anton Ponkrashov Bio, Stats and Results  Olympics at Sports-Reference.com 
* Profiili euroleague.net 
* Profiili eurobasket.com 

### Viitteet
HMS Neptune (1874)

**HMS Neptune** oli Britannian kuninkaallisen laivaston vuonna 1874 vesillelaskettu mastoin varustettu taistelulaiva, jonka tykit oli asennettu torneihin. Alus oli alun perin Reedin Brasilialle vuonna 1872 suunnittelema paranneltu versio *[[HMS Monarch (1868)|HMS Monarchista]]*. Alus oli valmistuessaan vanhentunut niin tyypiltään kuin koneistoltaankin, mikäli sitä verrataan samanaikaisesti valmistettuihin kuninkaallisen laivaston aluksiin.

## Valmistus
Brasilia tilasi aluksen nimellä *Independecia* Dudgeonilta Millwallista, missä köli laskettiin vuonna 1873. Aluksen ensimmäinen vesillelasku 16. heinäkuuta 1874 jäi yritykseksi. Toisella kertaa 30. heinäkuuta alus pysähtyi ennen veteen joutumista, mikä vaurioitti pahoin aluksen pohjaa. Keventämisen jälkeen alus saatiin onnistuneesti laskettua vesille 10. syyskuuta, minkä jälkeen se siirrettiin Samuda Brothersille Poplariin korjattavaksi. Koeajot päättyivät joulukuussa 1877, jolloin alus oli saavuttanut 14,64 solmun nopeuden koneiden tuotettua 8&nbsp;832 hevosvoimaa. Britannian hallitus lunasti aluksen maaliskuussa 1878, jottei se olisi joutunut Venäjän keisarikunnalle.

## Palvelus

Britannian kuninkaallinen laivasto nimesi aluksen *HMS Neptuneksi*. Alus siirrettiin Portsmouthiin, jossa sen aseistus ja muuta materiaalia vaihdettiin. Alus palasi telakalta 3. syyskuuta 1881.

*Neptune* otettiin palvelukseen 28. maaliskuuta 1883 liitettynä Kanaalin laivastoon, mistä se siirrettiin vuonna 1885 Välimeren laivastoon. Alus palasi Portsmouthiin, missä se siirrettiin heinäkuussa 1886 telakalle huollettavaksi. Huollon aikana aluksen takilointi uudistettiin ja sille asennettiin torpedoverkot. Toukokuussa 1887 alus siirrettiin Holyheadiin vartiolaivaksi, kunnes se siirrettiin marraskuussa 1893 Portsmouthin reserviin. Alus siirrettiin miehittämättömään telakkareserviin 1901.

Alus myytiin 15. syyskuuta 1903 romutettavaksi 18&nbsp;000 punnalla. Hinaaja *Rowlandin* hinatessa alusta 23. lokakuuta köydet katkesivat. Myrskytuulten painamana alus törmäsi laiturissa olevaan *HMS Victoryyn*, hävittäjä *HMS Heroon* sekä muutamaan muuhun alukseen. Lopulta alus romutettiin Lenwerderissä Saksassa vuonna 1904.

## Lähteet

*
*
*

### Viitteet
HK Poprad

**HK Poprad** on slovakialainen maansa pääsarjassa Tipos Extraligassa pelaava jääkiekkojoukkue Popradista.

## Joukkue kaudella 2025–2026

### Valmennus & Joukkueenjohto
* **Päävalmentaja:** Todd Bjorkstrand 
* **Apuvalmentaja:** Ján Šimko 
* **Apuvalmentaja:** Radoslav Suchý 
* **Maalivahtivalmentaja:** Martin Klempa 
* **Videovalmentaja:** Stanislav Salát 
* **Fysiikkavalmentaja:** Dávid Gonda 
* **Huoltopäällikkö:** Michal Korenko 
* **Huoltopäällikkö & Joukkueenjohtaja:** Tomáš Metzger 
* **Puheenjohtaja:** Richard Pichonský 
* **Toimitusjohtaja:** Július Koval 

*Lähde: EliteProspects*

## NHL-pelaajat

* Ľuboš Bartečko
* Peter Bondra
* Michal Handzuš
* Kevin Henderson
* Miroslav Ihnačák
* Peter Ihnačák
* Pavel Kolařík

* Ladislav Nagy
* Andrej Nedorost
* Radoslav Suchý
* Tomáš Surový
* Ľubomír Vaic
* Kyle Wanvig

## Lähteet

## Aiheesta muualla
*Seuran sivusto
Riivattu talo

**Riivattu talo** () on televisioelokuva vuodelta 1970, jonka ohjasi John Llewellyn Moxey. Televisioelokuva on genreltään kauhu, ja sen pääosissa ovat Barbara Stanwyck, Richard Egan ja Michael Anderson Jr.. *Riivattu talo* perustuu Barbara Michaelsin romaaniin *Ammie, Come Home*, josta Henry Farrell laati käsikirjoituksen.

## Rooleissa

## Aiheesta muualla
*
Andrievs Niedra

**Andrievs Niedra** eli **Andreevs Needra** (8. huhtikuuta 1871 – 25. syyskuuta 1942) oli latvialainen poliitikko ja luterilainen pastori. Hän muun muassa johti Latvian saksalaismielistä hallitusta vuonna 1919.

## Elämäkerta
Andrievs Niedra syntyi Tirzasissa silloisella Liivinmaalla vuonna 1871. Vuonna 1899 hän valmistui teologian opinnoistaan Tarton yliopistosta ja kirjoitti sittemmin nationalistisia kertomuksia ja runoja. Töitä hän teki useille paikallisille lehdille. Hän toimitti vuosina 1903–1906 *Austrums* nimistä lehteä. Vuoden 1905 vallankumouksen puhjettua hän vastusti sen kannattajien aatteita. Vuosina 1906–1918 hän toimi pastorina kahden seurakunnan alueella Liivinmaalla.

Niedra siirtyi politiikkaan puna-armeijan aloitettua työntymisen Latviaan tammikuussa 1919. Punaisten voittamiseksi hän kannatti yhteistyötä saksalaisten kanssa. Saksalaisten järjestettyä vallankaappauksen Kārlis Ulmaniksen johtamaa väliaikaista hallitusta vastaan Andrievs Niedra ryhtyi johtamaan saksalaisten kokoamaa heille myönteistä hallitusta ja teki myöhemmin yhteistyötä myös Latviassa toimineiden Pavel Bermondt-Avalovin johtamien valkoisten venäläisten kanssa. Näiden kukistuttua Niedra pakeni Saksaan. Vuosina 1921–192 hän toimi luterilaisena pastorina Vilnassa Liettuassa.

Niedra palasi Latviaan vuonna 1924, mutta hänet pidätettiin maanpetoksesta epäiltynä, ja hänet tuomittiin kolmeksi vuodeksi vankilaan. Tuomio kuitenkin muutettiin kielloksi asettua Latviaan. Tämän jälkeen Niedra asettui Itä-Preussiin, jossa hän jatkoi työtä pappina. Hän palasi uudelleen Latviaan Saksan miehitettyä alueen toisen maailmansodan aikana huhtikuussa 1942. Hän kuoli saman vuoden syyskuussa Riiassa.

## Teokset
**Līduma dūmos* (1901)
**Dzīvais mironis* (1924)
**Mana bērnība un puikasgadi* (1924)
**Tautas nodevēja atmiņas* (1998)

## Lähteet
Here Without You

**Here Without You** on yhdysvaltalaisen alternative rock -yhtye 3 Doors Downin single ja kappale. Se on kuudes raita yhtyeen vuonna 2002 julkaistulla *[[Away From the Sun]]* -studioalbumilla, ja se julkaistiin albumin toisena singlenä 11. elokuuta 2003 edistämään albumin myyntiä. Kappale on yksi yhtyeen tunnetuimpia, ja ilmestyessään single päätyi kotimaassaan Yhdysvalloissa Billboardin singlelistan viidennelle sijalle. Single on ylittänyt kotimaassaan sittemmin kaksinkertaisen platinamyyntirajan, ja myös Australiassa sen myyntilukemat ovat yltäneet platinarajaan.

Sanoitustensa johdosta kappale nousikin tärkeään merkitykseen Irakin sodan aikana. Yhtyeen laulaja Brad Arnold sai inspiraationsa sanoitusten kirjoittamiseen silloisesta suhteestaan vaimonsa kanssa. Kappaleen sanat kertovat rakkaan ihmisen kaipuusta.

## Kappalelista
**Yhdysvaltain painos**
#
#

**Yhdistyneen kuningaskunnan painos**
#
#

**Yhdistyneen kuningaskunnan vaihtoehtoinen painos**
#
#
#
#

## Lähteet
Pumiliotoksiinit

**Pumiliotoksiinit** ovat eläinperäisiä alkaloideja, joita on eristetty sammakkoeläinten ihosta sekä eräistä muurahaisista. Neotrooppisista myrkkysammakoista on eristetty yli 500 erilaista rasvaliukoista alkaloidia, jotka jakautuvat yli 20 pääluokkaan kemiallisen rakenteensa mukaan. Pumiliotoksiinit muodostavat yhden suurimmista pääluokista. Erilaisia pumiliotoksiineja tunnetaan jo yli 30 kpl ja niiden sukulaisyhdisteitä, allopumiliotoksiineja, 20 kpl. Sekä pumiliotoksiinien että allopumiliotoksiinien arvellaan syntyvän sammakoiden elimistössä, kun ne syövät toksisia punkkeja.

Esimerkiksi pumiliotoksiini A (C19H33NO2) ja pumiliotoksiini B (C19H33NO3) eristettiin mansikkasammakosta (*Dendrobates pumilio*) vuonna 1967. Aineet ovat suhteellisen myrkyllisiä, sillä ihon alle annosteltu tappava määrä hiirelle on noin 20 mikrogrammaa. Aineet vaikuttavat sydämen ja lihasten toimintaan. Pumiliotoksiini B voi aiheuttaa natriumin vuodon soluihin sitoutumalla jänniteriippuvaisiin natriumkanaviin.

## Lähteet
Paltoga

**Paltoga** () on kylä Vytegran piirissä, Vologdan alueella Venäjällä. Vuonna 2002 kylässä oli 295 asukasta.
Semjon Antonov

**Semjon Sergejevitš Antonov** (, s. 18. heinäkuuta 1989 Nižnevartovsk, Hantien ja mansien autonominen piirikunta, Neuvostoliitto) on venäläinen koripalloilija ja olympiamitalisti.

Vuonna 2011 Antonov teki kolmivuotisen sopimuksen PBL-joukkue BK Nižni Novgorodin kanssa. Venäjän maajoukkueessa Antonov voitti EM-pronssia vuonna 2011 ja olympiapronssia Lontoossa 2012. Lontoon olympiamitali oli Venäjän ensimmäinen miesten koripallossa.

## Lähteet
* Semyon Antonov Bio, Stats and Results  Olympics at Sports-Reference.com 
* Profiili  fiba.com 
* Profiili eurobasket.com 

### Viitteet

## Aiheesta muualla
Forbidden (elokuva)

**Forbidden** on vuonna 1932 julkaistu Frank Capran ohjaama yhdysvaltalainen melodraama, jonka pääosissa ovat Barbara Stanwyck, Adolphe Menjou ja Ralph Bellamy.

*Forbidden* -elokuvan on käsikirjoittanut Jo Swerling Capran tarinan pohjalta. *Forbidden* sai ensimmäisen ensi-iltansa kotimaassaan 9. tammikuuta vuonna 1932 New Yorkissa. Maanlaajuinen ensi-ilta oli 15. tammikuuta. Melodraama on Columbia Picturesin tuottama.

*Forbidden* kertoo Lulu-nimisestä kirjastonhoitajasta (Stanwyck), joka rakastuu naimisissa olevaan mieheen (Menjou) traagisin seurauksin.

## Näyttelijät

## Aiheesta muualla
* 
* 
* 
* ''Forbidden'' TCM Movie Databasessa
Laiva (televisio-ohjelma)

**Laiva** on suomalainen Aito Median tuottama televisio-ohjelma. Ohjelma on kuvattu *[[M/S Almariya|M/S Nordlandialla]]*. Siinä seurataan laivan miehistön sekä asiakkaiden laivamatkaa. Ensimmäinen tuotantokausi alkoi Jim-kanavalla 3. syyskuuta 2012.

## Henkilöt

* Mika ”Andy” Tikka (Kahvilatarjoilija)
* Satu Aaltonen (Kylmäkkö)
* Varpu Virta (Risteilyemäntä)
* Rami Orajärvi (Risteilyisäntä)
* Nisse Wass (Floor manager)
* Matias ”Widi” Widjeskog (Purseri)
* Vesa ”DJ Vesku” Viljamaa (Levymuusikko)
* Lisäksi asiakkaita, jotka vaihtuvat yleensä jaksoittain.

## Lähteet

## Aiheesta muualla
* Laiva Nelosen sivuilla
The Lemonheads

**The Lemonheads** on bostonilainen alternative rock -yhtye, jonka perustivat vuonna 1986 Evan Dando, Ben Deily ja Jesse Peretz. Dando on yhtyeen ainoa alkuperäinen jäsen. Muut nykyiset jäsenet ovat Vess Ruhtenberg, Devon Ashley, Mark Cutsinger.

Yhtyeen musiikissa oli punk-vaikutteita alkuaikoina, mutta myöhemmin heidän musiikkinsa meni kohti "college rockia". Lemonheads sai suosiota ja pääsi suuren yleisön tietoisuuteen vuonna 1992, kun he tekivät levytyssopimuksen ja julkaisivat albumin * It's a Shame about Ray*. Seuraavaksi yhtye teki coverin Simon & Garfunkelin kappaleesta "Mrs. Robinson", josta tuli yhtyeen menestynein single. Lemonheads oli aktiivinen vuoteen 1997 asti ennen kuin jäi tauolle.           Comebackin yhtye teki uudella kokoonpanolla vuonna 2005 ja julkaisi *Lemonheads* -albumin seuraavana vuonna.

## Diskografia

### Studioalbumit
**[[Hate Your Friends]]* (1987)
**[[Creator (albumi)|Creator]]* (1988)
**[[Lick (albumi)|Lick]]* (1989)
**[[Lovey (albumi)|Lovey]]* (1990)
**[[It's a Shame About Ray]]* (1992)
**[[Come On Feel The Lemonheads]]* (1993)
**[[Car Button Cloth]]* (1996)
**[[The Lemonheads (albumi)|The Lemonheads]]* (2006)
**[[Varshons]]* (2009)
**[[Varshons 2]]* (2019)
**[[Love Chant]]* (2025)

### EP:t
**Laughing All the Way to the Cleaners* (1986)
**Favourite Spanish Dishes* (1990)
**Patience and Prudence (1991)

===Kokoelmat===
**Create Your Friends* (1989)
**The Best of the Lemonheads: The Atlantic Years (1998)
**Laughing All the Way to the Cleaners: Best of Lemon* (2011)

### Singlet
*1989 "Luka"
*1990 "Different Drum"
*1991 "Gonna Get Along Without Ya Now" 
*1992 "It's a Shame About Ray"
*1992 "Mrs. Robinson" 
*1993 "Confetti"
*1993 "Into Your Arms" 
*1993 "It's About Time"
*1994 "Big Gay Heart"
*1994 "The Great Big No"
*1996 "If I Could Talk I'd Tell You" 
*1996 "It's All True"
*1997 "The Outdoor Type" 
*1997 "Balancing Act"
*2006 "Become the Enemy"
*2009 "Beautiful"

## Lähteet

## Aiheesta muualla

* Yhtyeen kotisivut
Jevgeni Voronov

**Jevgeni Sergejevitš Voronov** (, s. 7. toukokuuta 1986 Mineralnyje Vody, Venäjän SFNT, Neuvostoliitto) on venäläinen koripalloilija ja olympiamitalisti.

Voronov voitti Venäjän maajoukkueessa olympiapronssia Lontoossa 2012. Olympiamitali oli Venäjän ensimmäinen miesten koripallossa. Vuoden 2010 MM-kilpailuissa Voronov ja Venäjä olivat seitsemänsiä. Seuratasolla Voronov on voittanut Venäjän mestaruuden vuonna 2012 ja Venäjän cupin vuonna 2009. VTB United-liigan mestaruuden Voronov voitti vuonna 2012.

## Lähteet

* Yevgeny Voronov Bio, Stats and Results  Olympics at Sports-Reference.com 
* Profiili euroleague.net 
* Profiili eurobasket.com 
* Profiili archive.fiba.com 

### Viitteet
Vallankumouksen pyörteissä

**Vallankumouksen pyörteissä** () on vuonna 1936 ensi-iltansa saanut John Fordin ohjaama yhdysvaltalainen draamaelokuva, jonka pääosissa ovat Barbara Stanwyck ja Preston Foster. Draamaelokuva on RKO Radio Picturesin tuottama.

*Vallankumouksen pyörteissä* perustuu samannimiseen *The Plough and the Stars* -näytelmään (1926), jonka oli kirjoittanut Sean O'Casey. Näytelmän pohjalta Dudley Nichols oli laatinut käsikirjoituksen.

*Vallankumouksen pyörteissä* sai ensi-iltansa kotimaassaan 26. joulukuuta 1936 ja Suomessa 18. huhtikuuta 1937.

## Näyttelijät

## Aiheesta muualla
* 
* 
* 
*
Kristiinankaupungin markkinat

**Kristiinankaupungin markkinat** ovat Pohjanmaalla Kristiinankaupungissa järjestettäviä markkinoita. 

Nykyään Kristiinankaupungissa pidetään neljät markkinat vuosittain. Niistä merkittävimmät ovat vuodesta 1783 lähtien Mikkelinpäivänä järjestetyt *Mikkelinmarkkinat* sekä heinäkuiset kesämarkkinat. Vuonna 1969 ensimmäisen kerran järjestetyt kesämarkkinat ovat yksi Suomen suosituimpia markkinatapahtumia. Kolmen päivän aikana niillä vierailee yli 60 000 kävijää. Vuoden 2012 markkinoiden avaajana toimi ministeri Carl Haglund ja niille odotettiin jopa 70 000 henkeä. 

Kaksi muuta Kristiinankaupungin vuosittaista markkinapäivää ovat vuonna 2016 ensimmäisen kerran järjestetyt Kevätmarkkinat sekä syyskuun ensimmäisenä lauantaina järjestettävät *Wanhanajan toripäivät*. 

Kevätmarkkinat korvasi Kynttilänpäivän talvimarkkinat, jotka pidettiin viimeisen kerran vuonna 2015.

## Lähteet
*Kristiinankaupungin matkailun kotisivut 
### Viitteet
Harjavallan markkinat

**Harjavallan markkinat** ovat Harjavallan keskustassa sijaitsevalla Huovintorilla elo-syyskuun vaihteessa järjestettävät vuosittaiset markkinat. 

Harjavallan markkinat järjestettiin ensi kertaa vuonna 1980. Kauppiaita markkinoilla on noin 200 ja kävijöitä kahden päivän aikana yli 20 000. Markkinoiden järjestäjinä toimivat Sotainvalidien Veljesliiton ja Lions clubin paikalliset osastot.

## Lähteet
Kellari (rikosromaani)

**Kellari** eli kertomus poikkeuksellisista ja järkyttävistä tapahtumista, jotka aikanaan herättivät suurta huomiota Ruotsin kuningaskunnan Turun kaupungissa on Jyrki Heinon vuonna 2012 julkaisema ja Schildts & Söderströmsin kustantama rikosromaani. Kirjan tapahtumat sijoittuvat vuoteen 1796 ja Turun kaupunkiin, jossa luutnantti Carl Wennehielm ratkoo murhamysteeriä. 

## Lähteet
*
Complete Videos 1991–1998

**Tori Amos: Complete Videos 1991–1998** on laulaja-lauluntekijä Tori Amosin vuonna 1998 julkaistu kokoelma hänen musiikkivideoistaan. Kokoelma sisältää kaikki Amosin vuosina 1991–1998 julkaistut musiikkivideot paitsi "Professional Widow". Videon julkaisi Atlantic Records. Se on myynyt Yhdysvalloissa kultaa.

## Kappaleet
# Silent All These Years
# Cornflake Girl (UK Version)
# Past the Mission 
# China 
# Raspberry Swirl 
# Hey Jupiter (The Dakota Version) 
# Spark
# Caught a Lite Sneeze
# Winter
# Talula (The Tornado Mix) 
# God
# Crucify 
# Jackie’s Strength
# Cornflake Girl (US Version) 
# Pretty Good Year

## Lähteet
BK Krasnyje Krylja

**BK Krasnyje Krylja** () on koripalloseura Samarasta, Venäjältä. Se pelaa maan pääsarja VTB United-liigassa.

## Historia
Krasnyje Krylja perustettiin vuonna 2009 konkurssiin menneen CSK VVS Samaran korvaajaksi. Kaudella 2009–2010 seura hävisi saksalaiselle BG 74 Göttingenille EuroChallengen loppuottelussa koriluvuin 83–75. Vuosina 2012–2013 seura voitti Venäjän cupin. Vuosina 2011–2014 seuran päävalmentajana toimi Sergei Bazarevitš.

Kaudella 2012–2013 Krasnyje Krylja eteni jälleen EuroChallengen loppuotteluun, jossa se kohtasi turkkilaisen Pınar Karşıyakan. Tällä kertaa Krasnyje Krylja voitti loppuottelun koriluvuin 77–76.

## Lähteet

## Aiheesta muualla
* Virallinen kotisivu   
* Joukkuesivu EuroChallengen virallisella sivustolla eurobasket.com 
* Krasnie Krilya Samara basketball team eurobasket.com
Little Earthquakes (video)

**Little Earthquakes** on laulaja-lauluntekijä Tori Amosin vuonna 1992 julkaistu videokokoelma. Se sisältää kaikki aiemmin samana vuonna julkaistun *[[Little Earthquakes]]* -albumin kappeleista tehdyt musiikkivideot sekä live-esityksiä.

## Kappaleet
# Silent All These Years (musiikkivideo)
# Leather (live)
# Precious Things (live)
# Crucify (musiikkivideo)
# Me and a Gun (live)
# Little Earthquakes (live)
# China (musiikkivideo)
# Happy Phantom (live)
# Here. In My Head (live)
# Winter (musiikkivideo)
# Song for Eric (live)

## Lähteet
Live from New York (Tori Amosin video)

**Live from New York** on laulaja-lauluntekijä Tori Amosin vuonna 1998 julkaistu konserttivideo. Se on nauhoitettu seksuaalisen väkivallan uhreja auttavan RAINN-organisaation hyväksi pidetyssä hyväntekeväisyyskonsertissa 23. tammikuuta 1997. Kappaleessa "Muhammad My Friend" laulaa Amosin kanssa Maynard James Keenan  Tool-yhtyeestä.

## Kappaleet
# Beauty Queen / Horses
# Leather
# Blood Roses
# Little Amsterdam
# Cornflake Girl
# The Waitress
# Little Earthquakes
# Upside Down 
# Winter
# Precious Things 
# Caught a Lite Sneeze 
# Talula (The Tornado Mix)
# Me and a Gun
# Marianne
# Silent All These Years
# Muhammad My Friend  (ft. Maynard James Keenan)
# Pretty Good Year

## Lähteet
John Douglas Deshotel

**John Douglas Deshotel** (s. 6. tammikuuta 1952 Basile, Louisiana) on yhdysvaltalainen roomalaiskatolinen piispa. Hänet vihki papiksi Dallasin hiippakuntaan Maurice Schexnayder 13. toukokuuta 1978. Hänet nimitettiin Dallasin vihkipiispaksi ja Covan titulaaripiispaksi 11. maaliskuuta 2010. Piispaksi vihkiminen seurasi 27. huhtikuuta. Pääkonsekraattorina toimi Kevin Joseph Farrell, jota avustivat Charles Victor Grahmann ja Michael Gerard Duca.

## Lähteet
PSY

**Park Jae-sang** (, s. 31. joulukuuta 1977 Soul, Etelä-Korea), taiteilijanimeltään **PSY** (, IPA: ), on eteläkorealainen rap-artisti. Kansainväliseen julkisuuteen PSY nousi kesällä 2012 julkaistulla kappaleellaan ”Gangnam Style”, jonka musiikkivideota oli vuoteen 2026 mennessä katsottu lähes 6 miljardia kertaa.

## Opiskelu Yhdysvalloissa ja uran alku
Etelä-Koreassa syntynyt ja kasvanut muusikko on opiskellut Yhdysvalloissa Bostonin yliopistossa ja Berklee College of Musicissa.

Parkin piti alun perin valmistua Bostonin yliopistosta, mutta hän kuitenkin menetti pian kiinnostuksensa opiskeluihin. Park alkoi käyttää rahojaan musiikkisoittimiin ja tietokoneisiin. Kun Park oli opiskellut yhden lukukauden, hän lopetti opiskelunsa Bostonissa ja siirtyi opiskelemaan Massachusettsiin Berkleen musiikkiopistoon. Sielläkään Parkia ei onnistanut, ja hän palasi Etelä-Koreaan, jossa hän aloitti pian uransa laulajana. Psy esiintyi ensimmäisen kerran televisiossa vuonna 2000.

## Diskografia
### Studioalbumit

* *[[Psy from the Psycho World!]]* (2001)
* *[[Ssa2]]* (2002)
* *[[3 Mai]]* (2002)
* *[[Ssajib]]* (2006)
* *[[PsyFive]]* (2010)
* *[[Chiljip Psy-da]]* (2015)
* *[[4X2=8]]* (2017)
* *[[Psy 9th]]* (2022)

### Muut albumit
* *[[Remake & Mix 18 Beon]]* (Remix- ja cover-albumi, 2005)
* *[[2006 All Night Stand Live]]* (Livealbumi, 2007)

### EP:t
**[[Psy 6 (Six Rules), Part 1]]* (2012)

### Singlet
* *[[Gentleman]]* (digitaalinen single, 2013)

## Lähteet

## Aiheesta muualla

* PSY Facebookissa
* Psy Twitterissä
Michael Gerard Duca

**Michael Gerard Duca** (s. 5. kesäkuuta 1952 Dallas, Texas) on yhdysvaltalainen roomalaiskatolinen piispa. Hänet vihki papiksi Dallasin hiippakuntaan Thomas Ambrose Tschoepe 29. huhtikuuta 1978. Hänet nimitettiin Shreveportin hiippakunnan johtoon Louisianaan 1. huhtikuuta 2008. Piispaksi vihkiminen seurasi 19. toukokuuta. Pääkonsekraattorina toimi Alfred Clifton Hughes, jota avustivat Michael Jarboe Sheehan ja Kevin Joseph Farrell.

## Lähteet
Miekkatanssi

**Miekkatanssi** voi tarkoittaa ainakin seuraavia:

*miekkatanssi, perinteinen tanssi
*Miekkatanssi (myös *sapelitanssi*), Aram Hatšaturjanin sävellys, *[[Gajane]]*-baletin osa
*Miekkatanssi, Leevi Madetojan sävellys, op. 5 (musiikki Eino Leinon näytelmään *Shakkipeli*)
**Miekkatanssi: aforismeja, oivalluksia, vastaväitteitä*, Matti Kurjensaaren kirja vuodelta 1957
**Miekkatanssi*, Olavi Henrikssonin kirja vuodelta 1972
Letkunkiristin

**Letkunkiristin** on yleensä metallista – harvemmin muovista – valmistettu liitin, jolla letku kiristetään tiiviisti kiinni sen sisälle asennettuun osaan. Letkunkiristimiä on lukuisia eri malleja. Yhteistä lähes kaikille varmatoimisille kiristimille on mekanismi, jossa yhdellä tai useammalla ruuvilla kiristetään putken ympärille taivutetun vanteen päitä lähemmäs toisiaan. Letkunkiristintä käytettäessä on varmistauduttava, että liitettävän letkun ulkohalkaisija osuu kiristimen ilmoitetun vähimmäis- ja enimmäishalkaisijan väliin.
Miekkatanssi (tanssi)

**Miekkatanssi** on muinaisista ajoista lähtien tunnettu tanssi. Tanssissa esiintyvät usein miekoin aseistuneet miehet, jotka tanssivat musiikin tahdissa jäljitellen taistelutilannetta. Miekkatansseja esiintyy useassa kulttuurissa, ja ne poikkeavat toisistaan hyvinkin paljon.

## Miekkatansseja
* Moreška, Kroatian Korčulan saarella Korčulan kaupungissa.

## Lähteet

## Aiheesta muualla
Korčula

**Korčula** on saari Adrianmeressä Kroatiassa. Saarella sijaitsee myös samanniminen kaupunki; Korčula. Saaren pinta-ala on 271,5 neliökilometriä, ja se on 46,8 kilometriä pitkä ja 6,7 kilometriä leveä. Saaren korkein kohta on Klupca, joka nousee 569 metriä merenpinnan yläpuolelle.

Korčulan saaren asukkaiden mukaan Marco Polo syntyi tällä saarella.

## Moreška
Korčulan kaupunki on tunnettu Moreška-miekkatanssiesityksistä, jossa kaksi kuningasta taistelee prinsessasta.

## Lähteet

## Aiheesta muualla
Torttila

**Torttila** on Harjavallan kaupunginosa, joka sijaitsee Kokemäenjoen eteläpuolella yhdystie 2453:n varrella parin kilometrin päässä kaupungin keskustasta. Sen rakennuskanta muodostuu pääosin 1950–1960-lukujen omakotiasutuksesta, mutta alueella on myös vanhoja maatiloja, jotka ovat samaa kulttuurihistoriallista kokonaisuutta Nakkilan puolella sijaitsevan Lammaisten kylän kanssa. Torttila, Lammainen ja Kokemäenjoen pohjoispuolella sijaitseva Pirilä muodostavat Lammaistenlahden kulttuurimaiseman, joka kuuluu Museoviraston määrittelemiin valtakunnallisesti merkittäviin rakennettuihin kulttuuriympäristöihin.

Torttilaan ulottuu osa myös Harjavallan suurteollisuuspuistosta, ja lisäksi valtatie 2:n varrella on Bolidenin sekä Norilsk Nickelin tuotantolaitosten prosessijätteiden läjitysalueita. Saksalainen BASF rakentaa Torttilaan akkumateriaalitehdasta, jonka on määrä käynnistyä vuonna 2022.

## Historia
Ensimmäiset kirjalliset maininnat Torttilan kylästä ovat 1400-luvun puolivälistä, mutta asutusta on ollut jo paljon aikaisemmin. Vanhan Torttilan kylän alueelta on löydetty muun muassa pronssikautisia röykkiöhautoja sekä asuinpaikka Kiukaisten kulttuurin ajoilta. Torttila ja Lammainen olivat 800-luvulla syntyneen historiallisen Huovintien päätepisteitä Kokemäenjoen suulla. 1760-luvulla Torttila toimi muutaman vuoden markkinapaikkana, kun tapahtuma siirrettiin Merikarvialta Pohjanlahden rannikkokaupunkien porvariston keskinäisten riitojen vuoksi. Torttilan markkinapaikka toimi ruotujakolaitoksen aikana myös armeijan harjoituskenttänä. 

Sotavuosien jälkeen Torttilan asukasmäärä alkoi voimakkaasti kasvamaan Harjavaltaan perustetun suurteollisuuden myötä. Vuonna 1949 valmistui arkkitehti Erkki Huttusen suunnittelema koulu, joka lakkautettiin 1990-luvun alussa, ja lopulta rakennus purettiin 2018.

## Lähteet
*Tapio Salminen: *Joki ja sen väki - Kokemäen ja Harjavallan historia*, 2007.
**Vanhaa Harjavaltaa*, Harjulan kilta ry, 1953. 
### Viitteet
VTsIOM

**VTsIOM** (, lyh. **ВЦИОМ**) on valtiollinen, Venäjän federaation täysin omistama, juridisesti osakeyhtiönä (OAO) toimiva tutkimuslaitos, joka tekee mielipidetiedustelujen lisäksi myös muita sosiologisia tutkimuksia ja markkinatutkimuksia Venäjällä. VTsIOM:n päätoimipiste on Moskovassa. Tutkimuslaitosta pidetään vahvasti valtiojohtoon sidoksissa olevana; tutkimuslaitoksen johtokunnassa istuu myös Venäjän presidentinhallinnon edustaja. Laitos on yksi tunnetuimpia venäläisen henkisen ilmaston mittaajista; suuri osa mielipidetiedustelujen tuloksista julkaistaan VTsIOM:in lehdistötiedotteina.

## Historiaa
Tutkimuslaitos on kehittynyt vuonna 1987 käynnistetystä, alkujaan koko Neuvostoliiton kattaneesta valtiolliseen mielipiteiden tutkimuslaitoksesta. Tämän laitoksen tutkijat perustivat valtiojohdosta riippumattomamman Levada-keskuksen, joka nimettiin aluksi VTsIOM-A:ksi, mutta sittemmin nimettiin uutta keskusta vetäneen, VTsIOM:n entisen johtajan professori Juri Levadan mukaan.

Luettelo VTsIOM:n johtajista:

* 1987–1992: Tatjana Zaslavskaja () 
* 1992–2003: Juri Levada ()
* 2003–*(nykyinen)* Valeri Fedorov ()

## Lähteet

## Aiheesta muualla
* VTsIOM
François Person

**François Person** SMA (19. syyskuuta 1890 Plouharnel – 8. heinäkuuta 1938) oli ranskalaissyntyinen roomalaiskatolinen piispa. Hänet vihittiin papiksi 11. heinäkuuta 1920 ja nimitettiin Costa d'Avorion apostoliseksi vikaariksi sekä Paraetoniumin titulaaripiispaksi 9. joulukuuta 1935. Piispaksi konsekroinnin suoritti 10. toukokuuta 1936 Augustin Hermann, jota avustivat Hubert Joseph Paulissen ja Louis Parisot.

## Lähteet
Oriel College

**Oriel College** on viidenneksi vanhin Oxfordin yliopiston 38 collegesta. Sen perusti kuningas Edvard II vuonna 1326. College nimettiin Neitsyt Marian mukaan ja sen nimeksi tuli College of the Blessed Virgin Mary. Collegea alettiin kuitenkin aikojen saatossa kutsua nimellä Oriel College johtuen *La Oriole* -nimisestä rakennuksesta, jonka college sai haltuunsa pian perustamisen jälkeen.

## Lähteet

## Aiheesta muualla
Slackers – pinnarit

**Slackers – pinnarit** on Dewey Nicksin ohjaama vuonna 2002 ensi-iltansa saanut komediaelokuva.

## Juoni
Elokuva kertoo kolmesta nuoresta, jotka huijaavat tiensä läpi koulun, mutta lopulta uhkaavat paljastua. Kuitenkin heidän toiminnastaan tietävä alkaa kiristää heitä.

## Näyttelijät

## Aiheesta muualla
*
Krugerrandi

**Krugerrandi** (afrikaansiksi *Krugerrand*) on eteläafrikkalainen kultaraha. Rahan nimi on yhdistelmä 1800-luvulla eläneen buurijohtaja Paul Krugerin sukunimestä ja Etelä-Afrikan valuutan *[[Etelä-Afrikan randi|randin]]* nimestä. Rahaa alettiin lyödä 1967 Etelä-Afrikan kultamarkkinoiden auttamiseksi. Krugerrandista tuli nopeasti suosittu sijoituskullan muoto: vuonna 1980 se kattoi 90&nbsp;prosenttia maailman kultakolikkomarkkinoista ja sitä pidetään ensimmäisenä varsinaisena bullion-kolikkona. 

Krugerrandi on 22 karaatin kultaseosta; kolikon painosta 91,67% on kultaa, loput kuparia. Tämä parantaa kolikon kestävyyttä puhtaaseen kultaan verrattuna. Kruggerrandi sisältää unssin verran kultaa. Vuonna 1980 alettiin lyödä myös puolen, neljännes- ja kymmenesosaunssin versioita. 

Krugerrandia lyötiin aikaisemmin pelkästään kultakolikkona, mutta 2017 alettiin lyödä hopeista versiota . Samana vuonna julkaistiin myös platinainen erikoiserä.

## Kuvia

1 oz Krugerrand 2017 Bildseite.png|Krugerrandin kruunapuoli vuodelta 2017, aiheena Paul Krugerin profiilikuva.
1 oz Krugerrand 2017 Wertseite.png|Klaavapuoli vuodelta 2017, aiheena hyppygaselli eli *springbok*.
2022 South Africa 1 oz Silver Krugerrand Obverse.jpg|Hopeinen krugerrandi vuodelta 2022.


## Lähteet
Cherri Bomb

**Cherri Bomb** on vuonna 2008 perustettu yhdysvaltalainen rockmusiikkia soittava tyttöbändi. Heitä manageroi Samantha Maloney Holesta.

## Diskografia
### Studioalbumit
* *[[This is the End of Control]]* (2012).

### EP:t
* *Stark* (2011).
Hugo Bressane de Araújo

**Hugo Bressane de Araújo** (4. syyskuuta 1899 Machado – 9. kesäkuuta 1988) oli brasilialainen roomalaiskatolinen arkkipiispa. Hänet vihittiin papiksi 11. helmikuuta 1923 ja nimitettiin Bonfimin hiippakunnan johtoon 19. joulukuuta 1935. Piispaksi konsekroinnin suoritti 16. helmikuuta 1936 Helvécio Gomes de Oliveira, jota avustivat Octávio Augusto Chagas de Miranda ja Inocêncio Engelke.

19. syyskuuta 1940 Bressane de Araújo sai nimityksen Guaxupén piispaksi. 3. syyskuuta 1951 hänet nimitettiin Belo Horizonten koadjuuttoriarkkipiispaksi ja Cotradan titulaariarkkipiispaksi. 7. lokakuuta 1954 hänet nimitettiin Marílian piispaksi arkkipiispan henkilökohtaisella arvonimellä. Hän osallistui Vatikaanin toiseen kirkolliskokoukseen ja jäi eläkkeelle 23. huhtikuuta 1975.

## Lähteet
Monte Rosso

**Monte Rosso** on  Jon Sundellin ja Tuomas Milonoffin ohjaama lyhytelokuva vuodelta 2008. Elokuva on mustavalkoinen.

Veijarikomedia kertoo kesäisestä viikonlopusta Helsingissä. Päähenkilö Eki elää viikonloppuja varten ja tekee töitä vain rahoittaakseen niitä. Ohjaaja Sundellin mukaan Ekissä on Uuno Turhapuron piirteitä. Vahva slangidialogi on työryhmän käsialaa.

Tekijöiden mukaan mustavalkoisuudella haluttiin välttää muodinmukaisuutta. Kritiikissä todetaan että mustavalkoisuus luo elokuvaan nostalgista tunnelmaa, mutta mustavalkoisuutta lukuun ottamatta elokuva on täysin nykyaikainen. Juonta pidetään kliseisenä, replikointia kökkönä, näyttelemistä amatöörimäisenä, mutta kritiikissä näitä seikkoja ei pidetä puutteena, sillä elokuva on kriitikon mukaan tehty tunteella Helsinkiä kohtaan. *[[Pussikaljaelokuva]]* nähdään sen henkiseksi sukulaiseksi.

## Näyttelijät

## Lähteet
Batrakotoksiinit

**Batrakotoksiinit** ovat ryhmä steroidialkaloideja, jotka on eristetty nuolimyrkkysammakoiden nahasta. Batrakotoksiinit ovat voimakkaita neurotoksiineja, jotka lamauttavat hermosolujen ja lihassolujen natriumkanavien toiminnan. Tästä seuraa sydämen rytmihäiriöitä, sydämen pysähdys ja kuolema.

Batrakotoksiineja on käytetty nimensä mukaan metsästysnuolten myrkkynä tappamaan saalis nopeasti. Tieteellisessä tutkimuksessa batrakotoksiinien avulla on tutkittu jänniteriippuvaisten natriumkanavien toimintaa.

## Batrakotoksiineja
*Batrakotoksiini, C31H42N2O6, CAS-numero 23509-16-2
*Batrakotoksiini A, C24H35NO5, CAS-numero 19457-37-5
*Homobatrakotoksiini, C32H44N2O6, CAS-numero 23509-17-3

## Lähteet
Histrionikotoksiinit

**Histrionikotoksiinit** ovat alkaloideja, joita esiintyy luontaisesti eteläamerikkalaisissa nuolimyrkkysammakoiden heimoon kuuluvilla *[[Dendrobates histrionicus]]*-sammakoilla. Histrionikotoksiinin 283A rakenne selvitettiin vuonna 1971. Erilaisia histrionikotoksiineja on tunnistettu 16 kpl.

Ainetta sammakon nahassa voi olla 200 mikrogrammaa. Toksiini on kuitenkin niin mieto, että nimeä voidaan pitää harhaanjohtavana. Hiirikokeissa 1&nbsp;000 mikrogrammankaan altistus ei ollut kuolettava. Alkaloidit saattavat kuitenkin olla haitallisia sammakoiden saalistajille, johtuen toksiinin kitkerästä mausta ja vaikutuksista nikotiinireseptoreihin. Histrionikotoksiineja on käytetty nikotiinireseptorien toiminnan tutkimisessa, koska aine estää niiden toimintaa.

## Lähteet

 
## Aiheesta muualla
*University of Sussex at Brighton: Histrionicotoxin 
*Toxin and Toxin Target Database (T3DB): Histrionicotoxin
Nero (yhtye)

**Nero** on brittiläinen elektronista musiikkia soittava yhtye. Yhtyeen jäsenet ovat Daniel Stephens, Joseph Ray ja Alana Watson. Yhtyeen debyyttialbumi *[[Welcome Reality]]* sijoittui Britannian albumilistalla ensimmäiseksi vuonna 2011..

## Diskografia
### Studioalbumit
* *[[Welcome Reality]]* (2011)
* *[[Between II Worlds|Between II Worlds]]* (2015)

### EP:t
* *Requiem* (2006)

### Singlet
* ”Innocence” / ”Electron” (2010)
* ”Me & You” (2011)
* ”Guilt” (2011)
* ”Promises” (2011)
* ”Crush On You” (2011)
* ”Reaching Out” (2011)
* ”Must Be The Feeling” (2012)
* ”Won't You (Be There)” (2012)
* ”Etude” (2012)
* ”Satisfy” (2014)
* ”The Thrill” (2015)
* ”Two Minds” (2015)
*"Lullaby" (2018)

### Remixit

* Plan B – "The Recluse" (Nero Remix)
* N.E.R.D - ”Hypnotize U” (Nero Remix)
* N.E.R.D feat. Nelly Furtado – ”Hot N’ Fun” (Nero Remix)
* DJ SS – ”Let It Go” (Nero Remix)
* Bar9 – ”Shaolin Style (Nero Remix)
* Klaxons  It’s Not Over” (Nero Remix)
* Greenlaw feat. DJ SS – ”After I’m Gone” (Nero Remix)
* Influx UK – ”Shine” (Nero Remix)
* The Prodigy – ”Voodoo People” (Nero Remix)
* Calvin Harris – ”Feel So Close” (Nero Remix)
* Calvin Harris - "You Used to Hold Me" (Nero Remix)
* deadmau5 feat. Rob Swire – ”Ghosts N’ Stuff” (Nero Remix)
* Drake – ”Forever” (Nero Remix)
* La Roux – ”I’m Not Your Toy” (Nero Remix)
* Nero – ”Promises” (Skrillex & Nero Remix)
* Nero – ”Must Be the Feeling” (Flux Pavilion & Nero Remix)

* Nero – ”Guilt” (Nero VIP Mix)
* Booty Luv – ”Say It” (Nero Remix)
* Dizzee Rascal – ”Holiday” (Nero Remix)
* DJ Fresh – ”Hypercaine” (Nero Remix)
* Enter Shikari – ”Juggernauts” (Nero Remix)
* Chase & Status – ”Let You Go” (Nero Remix)
* The Streets – ”Blinded By The Lights” (Nero Remix)
* The Streets – ”In The Middle” (Nero Remix)
* Boy Crisis – ”Dressed To Digress” (Nero Remix)
* Rudenko – ”Everybody” (Nero Remix)
* MJ Cole – ”Sincere” (Nero Remix)
* Platnum – ”Trippin” (Nero Remix)
* SebastiAn feat. M.I.A. – ”C.T.F.O.” (Nero Remix)
* Die Antwoord – ”Fok Julle Naaiers” (Nero Bootleg)
* Michael Jackson – ”Speed Demon” (Nero Remix)
* Monsta - "Holdin' On" (Skrillex & Nero Remix)
* David Zowie - "House Every Weekend" (Nero Remix)

## Esiintymiset Suomessa
* 30. kesäkuuta 2012 – The Circus, Helsinki

## Lähteet

## Aiheesta muualla
*Yhtyeen kotisivut
The Moments

**The Moments** oli yhdysvaltalainen alun perin kolmimiehinen soul-lauluyhtye. Levy-yhtiönsä All Platinumin/Stangin kotikaupungin mukaan se luettiin nk. New Jersey -soundin yhtyeisiin. Soul-musiikin alalajeista yhtyeen musiikki edusti sexy/soft/sweet soulia.

The Momentsin ensimmäinen versio toimi vuosina 1968–1978. Se oli levy-yhtiönsä merkittävin kiinnitys ja kaupallinen menestys. Yhtye sai listoille 25 singleä, joista kärkipaikalle ylsivät *Love on a Two Way Street* (1970, tuottajana Sylvia Robinson) ja *Look at Me (I'm in Love)* (1975). Neljä muuta singleä oli Top 10:ssä. Yhtyeen menestyskappaleisiin kuului myös "Sexy Mama". Ice Cube on käyttänyt sitä vuoden 1992 albumillaan *[[The Predator]]* singlekappaleen *It Was a Good Day* samplenä.

Singlejen lisäksi yhtye teki useita albumeita. Vuonna 1975 yhtyeeltä ilmestyi albumi *[[Sharp (The Momentsin albumi)|Sharp]]* (All Platinum 9109 302), joka sisälsi "Look at Me" -kappaleen lisäksi toisen singlemenestyksen *Dolly My Love*.

Vuonna 1976 ilmestyi mm. single *Jack in the Box* (All Platinum), jota on luonnehdittu diskokäyttöön sopivaksi.

Saman vuoden *With You* (Stang 1030) -albumilla yhtye kokeili raskaampaa funk-imagoa ja albumi sisälsi myös neljä singlekappaletta. Tämän albumin lisäksi on suositeltu levyä *These Sex-Moments* (Stang 1023).

Kokoelma-albumeista on suositeltu *Collector's Addition Vol. I* (Chess CH-91502). Se sisältää yhtyeen yhdeksän hittiä.

Yhtyeen jäsenten vaihdettua levy-yhtiöksi Mercury Recordsin he joutuivat luopumaan entisestä nimestä ja alkoivat esiintyä omilla nimillään Ray, Goodman & Brown. Tällä nimellä ilmestyi ensimmäinen albumi vuonna 1979.

The Moments -nimen käyttöoikeus jäi All Platinum -levy-yhtiölle ja uuden kokoonpanon ensimmäinen julkaisu edusti rap-tyyliä.

Ray Goodman and Brown.jpg|Ray, Goodman & Brown (1996)


## Lähteet
Sharp (The Momentsin albumi)

**Sharp** on yhdysvaltalaisen kolmimiehisen The Moments -soul-lauluyhtyeen studioalbumi vuodelta 1975. Yhtye on sen itse tuottanut ja levy-yhtiö on All Platinum.

LP-levyn kanteen liitetyn tarran mukaan albumi sisältää hittikappaleet "Dolly My Love" ja "Look at Me (I'm in Love)". Näistä jälkimmäinen oli ykköshitti.

## Kappaleet

Kappaleiden tekijät ovat A. Goodman, H. Ray ja W. Morris, ellei toisin ole mainittu. Tekijöistä Goodman, Ray ja B. Brown ovat The Momentsin jäsenet. Albumin hitaita kappaleita ovat "Come Away with Me", "I Feel So Good Again", "When the Morning Comes" ja "Look at Me (I'm in Love)". Kappaleissa "I've Got the Need" ja "I Feel So Good Again" on tehokeinona puheosuus.

Laulujen julkaisija on Sunbury Music.

Philipsin julkaiseman LP-levyn etiketissä ykköspuolen toisen kappaleen nimenä on "Gotta Get Next to You" ja kakkospuolen toisen kappaleen nimenä on virheellisesti "Got to Get to Know Me".

## Kokoonpano

* The Moments
* Clarence 'Foot' Oliver – rummut
* Jonathan Williams – basso
* Bernadette Randall – kosketinsoittimet
* Tommie Kieth – kitara

Sammy Lowe on tehnyt orkesterisovitukset ja L. O. St. Armand kappaleiden "Girls" ja "Look at Me" ranskannokset.

## Tuotantotiedot

* Levy-yhtiö: All Platinum
* Tuotanto: The Moments 
* Miksaus: Allan Tucker, All Platinum Record Co. Studios
* Äänitys: Allan Tucker ja A. Goodman
* LP-levyn kannen suunnittelu: Moore, Morris

LP-levyn luettelotunnus on All Platinum 9109 302 ja C-kasetin 7208 403. Markkinoinnista on huolehtinut Phonogram.

Euroopan markkinoille LP-levyjä on valmistanut Philips-levy-yhtiö Hollannissa. Tunnus on 6310 606.

## Lähteet
* The Moments LP *Sharp* (Philips 6310 606) 1975
### Viitteet

## Aiheesta muualla
*
Mansikoita ja verta

**Mansikoita ja verta** (*The Strawberry Statement*) on vuonna 1970 valmistunut yhdysvaltalainen draamaelokuva. Se käsittelee ajankohdan nuorison suosimia aatteita kuten hippiaatetta, kommunismia ja sodanvastaisuutta. Elokuva perustuu löyhästi James Simon Kunenin samannimiseen romaaniin, joka kertoo Columbian yliopiston mielenosoituksista vuonna 1968.

## Juoni

Elokuvan päähenkilönä on kokematon nuorukainen Simon (Bruce Davison). Poika tutustuu poliittisen herätyksen saaneeseen Lindaan (Kim Darby) ja menee mukaan radikaaliin toimintaan, aluksi vain tytön takia mutta vähitellen vakavammin. Opiskelijat valtaavat yliopistorakennuksen lukittautumalla sen sisään.

## Näyttelijät

Lähde: 

## Vastaanotto
Elokuva voitti Tuomariston palkinnon (Prix du Jury) Cannesin elokuvajuhlilla vuonna 1970.

*[[Helsingin Sanomat|Helsingin Sanomien]]* Mikael Fränti kirjoitti elokuvan tv-esityksen alla 1993 sen kestäneen aikaa varsin hyvin. Hänen mukaansa elokuva pyrkii dokumentaariseen ilmaisuun liikkuvalla ja pyörivällä kameralla, yllättävillä leikkauksilla sekä Neil Youngin ja Buffy Sainte-Marien musiikilla. *[[Video-opas|Video-oppaassa]]* vuodelta 1994 Asko Alanen kehuu etenkin elokuvan ”musertavan tehokasta” loppua ja antaa elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Myrskylän kotiseutumuseo

**Myrskylän kotiseutumuseo** on Myrskylän kirkon vanhan hautausmaan viereen kahteen viljamakasiiniin 1963 perustettu kotiseutumuseo. Museon kokoelmissa on seudun maanviljelyskalustoa, taloustavaroita, huonekaluja, käsitöitä ja tekstiilejä. Kotiseutumuseo sijaitsee valtakunnallisesti merkittävässä rakennetussa kulttuuriympäristössä vanhalla kirkonmäellä.

Myrskylän kotiseutumuseon rakennukset korjattiin katoistaan ja seinistään sekä maalattiin. Korjauksen jälkeiset toiminnan 30-vuotisavajaiset pidettiin 25. toukokuuta 2013.

Myrskylän kotiseutumuseo on kesäsunnuntaisin. Museolla ei ole pääsymaksua, ja sitä pitää auki  Myrskylän Eläkeläiset ry. Aikaisemmin museota piti auki Eläkeliiton Myrskylän yhdistys ry.  Museon tiedottamista koordinoi Myrskylän kunnan vapaa-aikatoimi.

Kotiseutumuseon, ruuminshuoneen ja Myrskylän suomalaisen nuorisoseuran, *Majakan*, eteläpuolella pihassa on kolmas entinen vijamakasiini, mikä on siirretyt Myrskylän evankelis-luterilaisen seurakunnan tontilta. Sen nimi on *Viljakkala*, missä järjestetään kesäisin erilaisia näyttelyitä, kuten taide- ja valokuvanäyttelyitä.

## Lähteet

## Aiheesta muualla
*Kulttuuri ja kotiseutumuseo  (myrskyla.fi)
The Wicked Symphony

**The Wicked Symphony** on Avantasia-musiikkiprojektin studioalbumi, joka julkaistiin 3. huhtikuuta 2010 yhdessä *[[Angel of Babylon]]* -albumin kanssa.

Albumi ylsi Suomen virallisen listan sijalle 49.

## Kappaleet

## Kokoonpano
* Tobias Sammet – laulu, bassokitara, kosketinsoitin
* Sascha Paeth – kitarat, kosketinsoitin
* Eric Singer – rummut
* Miro – kosketinsoitin

### Vieraat

#### Muusikot

* Kitara
** Bruce Kulick (kappaleissa 6, 11)
** Oliver Hartmann (kappaleissa 2, 7, 8)
* Rummut
** Felix Bohnke (kappaleissa 1, 5, 9, 11)
** Alex Holzwarth (kappaleissa 3, 7, 8, 10)
* Urut
** Simon Oberender (kappale 11)

#### Laulajat

* Jørn Lande (kappaleissa 1, 6 ja 8)
* Michael Kiske (kappaleissa 2 ja 6)
* Russell Allen (kappaleissa 1 ja 10)
* Klaus Meine (kappale 4)
* Tim Owens (kappale 3)
* Bob Catley (kappale 6)
* Andre Matos (kappale 5)
* Ralf Zdiarstek (kappale 9)

## Arvostelut
* About.com: 
* AllMusic: 
* Imperiumi.net: 

## Lähteet

## Aiheesta muualla
* ''The Wicked Symphony'' discogs.com -sivustolla
*
Induktiovaaka

**Induktiovaaka** on laite, jota käytetään magneettisten aineiden ilmaisemiseen ja esimerkiksi kolikoiden koostumuksen tarkkailuun.

## Lähteet
Koutokeinon hyppyrimäki

**Koutokeinon hyppyrimäki** on Koutokeinossa Gálaniitoluodda-tien varrella sijaitseva hyppyrimäki. Mäki avattiin vuonna 1955 ja sen K-piste on 53 metrissä.

Hyppyrimäki on huonokuntoinen ja sitä ei ole käytetty viimeisten vuosikymmenten aikana.

## Galleria

Kautokeinohoppbakken3.JPG|Näkymä tornin viereltä joelle.
Kautokeinohoppbakken4.JPG|Tornin tukirakennelmia.


## Lähteet
Seremonia

**Seremonia** on erään määritelmän mukaan sosiaalinen tapahtuma, johon kuuluu useita erilaisia riittejä tai rituaaleja. Seremoniaa ei tämän määritelmän mukaan voi suorittaa yksin, vaan sillä on sekä suorittaja että seuraajat, joskus myös kohde. Käsitteiden merkityksestä on kuitenkin muitakin käsityksiä, ja jotkut pitävät seremoniaa ja rituaalia synonyymeinä.

Seremonioita ovat esimerkiksi häät,  jumalanpalvelus, kruunajaiset, palkintoseremoniat, japanilainen teeseremonia ja ritariksilyönti. 

## Lähteet

## Aiheesta muualla
Paradiskullen

**Paradiskullen** on kuuden muovitetun hyppyrimäen muodostama mäkihyppystadion Örnsköldsvikissä Ruotsissa.

Isoimman hyppyrimäen mäkiennätys on Lauri Asikaisen hyppäämä 102 metriä. Kesällä Anssi Koivuranta on hypännyt samasta mäestä 104,5 metriä. Siellä hypättiin mäkihypyn maailmancupia vuosien 1985–1994 välissä kuusi kertaa.

## Lähteet

## Aiheesta muualla

* Viralliset kotisivut
Esikotelomätä

**Esikotelomätä** on mehiläisten toukkiin tarttuva tappava tauti. Taudin aiheuttaja on itiöllinen ''Paenibacillus larvae'' -bakteeri. Bakteeri tarttuu mehiläisten toukkiin ruokkijamehiläisten tuoman ruoan mukana, minkä jälkeen bakteerit lisääntyvät toukan suolessa. Kennon peiton jälkeen toukat kuolevat, mikä näkyy kennossa aukkoisena sikiöintinä ja tummuneina kennonkansina.
 
## Katso myös
* Nosematoosi, jonka aiheuttaa ''Nosema apis''
* Varroapunkki (*Varroa destructor*)

## Lähteet

## Aiheesta muualla

* 
*
Lincoln College

**Lincoln College** on yksi Oxfordin yliopiston 38 collegesta. Sen perusti vuonna 1427 Richard Fleming, Lincolnin piispa. Kuninkaallisen erioikeuden collegen perustamiseksi myönsi kuningas Henrik VI. Ruusujen sota 1400-luvulla uhkasi collegen olemassaoloa, sillä perustamisluvan oli myöntänyt Lancaster-sukuinen hallitsija. Collegen perusti toiseen kertaan piispa Thomas Rotherham, joka hankki vuonna 1478 kuninkaallisen erioikeuden York-sukuiselta hallitsijalta Edvard IV:ltä.

## Lähteet

## Aiheesta muualla
Diana Lobačevskė

**Diana Lobačevskė** (s. 7. elokuuta 1980 Vilna) on liettualainen yleisurheilija. 

Lobačevskė karsiutui 3000 metrin juoksun alkuerissä alle 20-vuotiaiden MM-kilpailuissa 1998. Hän sijoittui 5 000 metrin juoksussa kuudenneksi alle 19-vuotiaiden EM-kilpailuissa 1999. 10&nbsp;000&nbsp;metrillä hän oli kolmastoista alle 23-vuotiaiden EM-kilpailuissa 2001. Hän sijoittui maratonilla 24:nneksi Daegun MM-kilpailuissa 2011, 27:nneksi Lontoon olympialaisissa 2012, 12:nneksi Moskovan MM-kilpailuissa 2013 ja 17:nneksi Rio de Janeiron olympialaisissa 2016. Puolimaratonin EM-kilpailussa hän oli 33:s Amsterdamissa 2016

Lobačevskė voitti Vilnan maratonin vuonna 2008 sekä samassa tapahtumassa puolimaratonin 2009, 2010, 2012 ja 2013. Hän voitti maratonin Leicesterissä 2008, Lontoossa 2009, Hampurissa 2013 ja Méxicossa 2016.

## Lähteet
Light Yagami

**Light Yagami** (夜神月, Yagami Raito) (s. 28. helmikuuta 1986) on Death Note -manga- ja -animesarjan päähenkilö. Hän löytää shinigami Ryukin pudottaman Death Note -muistikirjan ja päättää käyttää sitä puhdistaakseen maailman rikollisista. Japanissa tätä mystistä rikollisten tappajaa aletaan kutsua nimellä **Kira** (キラ).

Animeversiossa Lightin ääninäyttelijänä toimii Mamoru Miyano ja sen englanninkielisessä versiossa Brad Swaile. Tatsuya Fujiwara näytteli häntä näyteltyjen elokuvien sarjassa, Swailen ollessa myös niissäkin englanninkielisenä äänenä. Näytellyssä televisiosarjassa Lightia näyttelee Masataka Kubota, ja yhdysvaltalaisessa elokuvassa hänen vastinettaan, **Light Turneria**, näyttelee Nat Wolff.

## Hahmo
Light on poikkeuksellisen älykäs nuori mies, mutta hyvin tylsistynyt, koska hänen mielestään maailma ei ole tarpeeksi oikeudenmukainen. Uskoen maailman "mädäntyneen" hän käyttää Death Notea poistaakseen maailmasta pahat ihmiset. Hän pyrkii tulemaan "uuden maailman jumalaksi".

Death Noten käytön kautta Light alkaa kuitenkin omaksua ilkeitä ja julmia luonteenpiirteitä. Myötätunnon ja armon tunteet katosivat hänestä lopullisesti. Hän näkee itsensä myös ainoana, joka ikinä voisi pelastaa ihmiskunnan, ja että kaikkien hänen tekojensa pitäisi olla täysin oikeutettuja. Hän on valmis jopa tappamaan viattomia, vain välttyäkseen itse jäämästä kiinni.

Koko sarjan ajan hän yrittää välttää maailman parhaan etsivän, L:n, ja myöhemmin tämän "todellisen" seuraajan, Nearin, epäilyjä. 

## Perhe
Lightin perheeseen kuuluvat isä Soichiro Yagami, joka oli myös Kira-tutkintayksikön johtaja, äiti Sachiko Yagami ja nuorempi sisko Sayu Yagami.

## Katso myös
* Death Note
* L (Death Note)

## Lähteet
Jousi

**Jousi** on energian varastointiin ja iskujen vaimentamiseen käytettävä kimmoisa rakenne tai kone-elin. Jouset on yleensä valmistettu teräksestä, mutta rakenteesta riippuen muitakin materiaaleja käytetään. Usein voidaan olettaa, että jousen venyttämiseen tai puristamiseen tarvittava voima on suoraan verrannollinen sen pituuden muutokseen, sillä voima, jonka pyrkii palauttamaan sen tasapainoasemaansa, on harmoninen. Tämän voiman ja jousen pituuden muutoksen suhdetta sanotaan jousivakioksi.

Jousia valmistetaan yleensä erilaisista teräslajeista, kuten jousiteräksestä (98&nbsp;% rautaa, 1&nbsp;% hiiltä, 1&nbsp;% molybdeeniä), pianolankateräksestä tai elgiloy-seoksesta (40&nbsp;% kobolttia, 20&nbsp;% kromia, 20&nbsp;% nikkeliä, 13&nbsp;% rautaa, 7&nbsp;% molybdeeniä). Ei-rautametalleista on joskus käytetty fosforipronssia ja jousia on tehty myös epämetallisista aineista kuten lasikuidusta tai kumista.

## Erilaisia jousia

; Muodon mukaan
:Kierrejousi
:Lautasjousi
:Spiraalijousi

; Poikkileikkauksen mukaan
:Lehtijousi
:Lankajousi
:Litteät jouset

; Voiman vaikutussuunnan mukaan
:Vetojousi
:Puristusjousi
:Vääntöjousi

; Toiminnan mukaan
:Joustolaatta
:Vieteri tai käyntijousi, kuten kelloissa
:Tasapainotusjousi, esimerkiksi viisarimittarin viisarin värähtelyjen vaimentamiseen.
:Vaimennusjousi, esimerkiksi auton iskunvaimentimien yhteydessä pyöräntuennassa.

; Materiaalin mukaan
*Kaasujousi
*Kumijousi

## Jousen muita sovelluksia

* Jousi, ase. 
* Jousi,  jousisoittimen osa.
* Jousitus.

## Lähteet

## Aiheesta muualla